भगत सिंह
भगत सिंह ने राजगुरु के साथ मिलकर १७ दिसम्बर १९२८ को लाहौर में सहायक पुलिस अधीक्षक रहे अंग्रेज़ अधिकारी जे० पी० सांडर्स को मारा था। इस कार्रवाई में क्रान्तिकारी चन्द्रशेखर आज़ाद ने उनकी पूरी सहायता की थी। क्रान्तिकारी साथी बटुकेश्वर दत्त के साथ मिलकर भगत सिंह ने वर्तमान नई दिल्ली स्थित ब्रिटिश भारत की तत्कालीन सेण्ट्रल एसेम्बली के सभागार संसद भवन में ८ अप्रैल १९२९ को अंग्रेज़ सरकार को जगाने के लिये बम और पर्चे फेंके थे। बम फेंकने के बाद वहीं पर दोनों ने अपनी गिरफ्तारी भी दी।
बिपिन बिहारी गांगुली
1921 में असहयोग आंदोलन के दौरान बिपिन बिहारी गांगुली भारतीय राष्ट्रीय कांग्रेस में शामिल हुए और 1930 में उन्होंने बंगाल राज्य समिति के सम्मेलन की अध्यक्षता की। वे 1942 में भारत छोड़ो आंदोलन में शामिल हुए। उन्हें उनके जीवन काल में 24 बार करागार में डाला गया जो कि मंडालय, रंगून और अलोपुर में स्थित थे। वे मजदूर आंदोलन से जुड़े थे। राष्ट्रीय ट्रेड यूनियन कांग्रेस की स्थापना के बाद वे बंगाल प्रांतीय संगठन के अध्यक्ष थे। पहले आम चुनाव (1952) में वे उत्तर 24 परगना जिले के बीजपुर केंद्र से चुने गए और पश्चिम बंगाल विधान सभा के सदस्य बने।